OpenLLM-France/wikimedia huggingface dataset:
# Estanys de Comalesbienes

Els Estanys de Comalesbienes és un grup de llacs que es troben en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.

## Descripció

Al mig del circ de la Vall de Comalesbienes s'alça un petit tossal (2.649,4 m), rodejant-lo per les bandes oriental i meridional es troben els dos Estanys de Comalesbienes i un conjunt d'estanyets. El més septentrional dels estanys (2.603 m) rep les aportacions d'un estanyet (2.617 m) situat al sud-est, a mig camí del tossal, i drena cap al seu més gran germà meridional (2.582 m); aquest segon, que s'arqueja envoltant el tossal pel seu sector sud-oriental, drena cap a un estanyet (2.573 m) situat al nord-oest que, al seu torn, desguassa cap al Barranc de Comalesbienes que baixa direcció oest. Al nord, dos estanyets (2.714 i 2.707 m), situats a peus del Coll de Comalesbienes, i un tercer (2.818 m), que es troba sota dels Crestells de Colieto, drenen cap a l'estany septentrional. A l'est, l'Estany Gelat (2.739 m), rodejat pels Crestells de Colieto i les Crestes Barrades, desguassa també cap a l'estany septentrional. Dos estanyets més, un al sud (2.609 m) i un altre a l'est (2.588 m) del Tossalet del Pletiu (2.626,2 m), desguassen a l'oest de l'estany meridional.

## Rutes

El punt d'inici d'aquest camí es troba al costat del barratge que tanca l'accés per carretera a la Presa de Cavallers, uns 400 metres abans d'arribar-hi, a 1.743 metres d'altitud. La ruta puja direcció est pel Barranc de Comalesbienes fins a trobar els estanys.

## Referències

* 1 2 ICC - Institut Cartogràfic de Catalunya. Estany septentrional. [Consulta: 27/09/2013]
* 1 2 ICC - Institut Cartogràfic de Catalunya. Estany meridional. [Consulta: 27/09/2013]
* ↑ ICC - Institut Cartogràfic de Catalunya. Tossal. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Esytany Gelat. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Estanyet. [Consulta: 27/09/2013]
* ↑ ICC - Institut Cartogràfic de Catalunya. Tossalet del Pletiu. [Consulta: 27/09/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército.

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Ang Rita Xerpa

Ang Rita Xerpa (1948, Nepal - Kathmandu, 21 de setembre de 2020) fou un famós escalador. És l'única persona que ha pujat deu vegades a l'Everest sense utilització d'oxigen suplementari. Era conegut com «la pantera de les neus».

## Referències

* ↑ BBCNews consulta 21-09-2020
* ↑ Hartemann, Frederic; Hauptman, Robert. The Mountain Encyclopedia. Scarecrow Press, 2005, p. 190. ISBN 0-8108-5056-7.
# Apamea de Pàrtia

Apamea de Pàrtia o també Apamea Rhagiana (en grec antic Απάμεια) era una ciutat fundada pels grecs després de les conquestes macedònies de Pàrtia, prop de la ciutat de Rhagae (Rayy).
Segons Estrabó, estava situada a uns 500 estadis de les Caspiae Pylae, encara que no es coneix amb precisió on havia estat situada. També en parla Ammià Marcel·lí. Només apareix durant l'època selèucida.

## Referències

* ↑ Smith, William (ed.). «6. Apameia». Dictionary of Greek and Roman Geography (1854). [Consulta: 25 març 2021].
# Apamea del Tigris

Apamea del Tigris (en grec antic Απάμεια) era una ciutat de Mesopotàmia, que Esteve de Bizanci diu que es trobava al territori de Mesene, i tant ell com Plini el Vell situen a la riba del Tigris vora la seva confluència amb l'Eufrates, al punt d'unió amb el riu o canal de nom Sellas, de situació incerta.
Plini diu també que a la vora d'Apamea, situada a la mateixa banda del riu que Selèucia el Tigris es dividia en dos canals, un cap al sud, que travessava Selèucia, i l'altre girava cap al nord, travessava Mesene, i dividia unes planes que anomena Cauchae. Després els dos canals es tornaven a unir i el riu prenia llavors el nom de Pasitigris.
No es coneix la situació de la ciutat i la seva localització ha provocat nombroses discussions. Plini parla d'una Apamea, segurament una altra, que situa a la satrapia de Sittacene i que segurament seria Apamea de l'Eufrates. La coincidència dels noms a ajudat a la confusió.

## Referències

* ↑ Smith, William (ed.). «2. Apameia». Dictionary of Greek and Roman Geography (1854). [Consulta: 25 març 2021].
# Ashwaubenon

Ashwaubenon és una població dels Estats Units a l'estat de Wisconsin. Segons el cens del 2000 tenia 17.634 habitants.

## Demografia

Segons el cens del 2000, Ashwaubenon tenia 17.634 habitants, 7.137 habitatges, i 4.667 famílies. La densitat de població era de 550,4 habitants per km².
Dels 7.137 habitatges en un 33,5% hi vivien nens de menys de 18 anys, en un 53,9% hi vivien parelles casades, en un 8,3% dones solteres, i en un 34,6% no eren unitats familiars. En el 28,3% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3.
Per edats la població es repartia de la següent manera: un 25,3% tenia menys de 18 anys, un 9,2% entre 18 i 24, un 30,9% entre 25 i 44, un 23,6% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 90,9 homes.
La renda mediana per habitatge era de 48.353 $ i la renda mediana per família de 62.186 $. Els homes tenien una renda mediana de 41.024 $ mentre que les dones 26.070 $. La renda per capita de la població era de 23.539 $. Aproximadament el 3,4% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashwaubenon» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Ashwaubenon». American Fact Finder. Oficina del Cens dels Estats Units, 12-01-2010.
# Asta Kask

Asta Kask és un grup de punk rock suec de Töreboda. Es va fundar amb el nom de X-tas el 1978, però va canviar a Asta Kask el 1980.
El 1984 la banda va començar a treballar amb el segell discogràfic Rosa Honung. Després de l'edició el 1986 d'Aldrig en lp, la banda es va separar. El 1989 es va reunir per a tocar uns quants concerts, tot i que va romandre latent fins al 1992 quan va tocar al desè aniversari de Rosa Honung. El 2005 va signar amb Burning Heart Records. L'abril de 2006, Asta Kask va gravar el seu primer àlbum en 20 anys. El 2013, l'àlbum Handen På Hjärtat va ser publicat a través del segell Kloakens Alternativa Antiproduktion.
Tot i cantar en suec, la banda ha guanyat fama internacional i les seves cançons han estat versionades per grups de tres continents. La banda alemanya de punk rock Rasta Knast va començar com una banda tribut a Asta Kask.

## Discografia
### EP

* 1981 - För kung och fosterland
* 1983 - En tyst minut
* 1984 - Plikten framför allt
* 1986 - Än finns det hopp
* 2000 - Till sista droppen
* 2006 - Precis som far / Lilla Frida

### LP

* 1985 - Med is i magen
* 1986 - Live
* 1986 - Aldrig en lp
* 1990 - Sista dansen (en directe)
* 2000 - Rock mot svinen
* 2007 - En för alla ingen för nån
* 2013 - Handen på hjärtat

### CD

* 1991 - Med is i magen
* 1991 - Aldrig en CD
* 1993 - Från andra sidan
* 1995 - Sista dansen
* 2003 - Kravallsymfonier 78-86
* 2006 - En för alla ingen för nån
* 2013 - Handen På Hjärtat

## Referències

* ↑ «Asta Kask om nya skivan: "Handen på hjärtat är politiskt färgad». Sverigesradio.se, 29-05-2013. [Consulta: 28 setembre 2020].
* ↑ Pihlblad, Micke. «"Är fortfarande lika förbannade" – Corren». Corren.se, 26-02-2018. [Consulta: 28 setembre 2020].
* ↑ «Asta Kask firar 40 med ny ep – kommer till Malmö i vår». Sydsvenskan.se. [Consulta: 28 setembre 2020].
* ↑ «Asta Kask lever vidare». Svd.se, 14-11-2006. [Consulta: 28 setembre 2020].
* ↑ «Punk-legendaren svårt sjuk i cancer». Aftonbladet, 11-01-2022 [Consulta: 14 gener 2022].
* ↑ «Proletären: Folkets punkband rödare än någonsin – backstage med Asta Kask». Proletaren.se. [Consulta: 28 setembre 2020].
* ↑ «Metro Mode – Mode, skönhet, hälsa och inredning». Metromode.se. [Consulta: 28 setembre 2020].
* ↑ «Asta Kask firar 40 år med ny ep». Svt.se, 29-01-2018. [Consulta: 28 setembre 2020].
* ↑ «Asta Kask - Inga ålderskrämpor för jubilarerna». Nwt.se, 08-03-2018. [Consulta: 28 setembre 2020].
* ↑ «Asta Kask på scen igen - på punkgala». Expressen.se. [Consulta: 28 setembre 2020].
* ↑ Blekinge Läns Tidning: Asta Kask har väckt ett monster till liv
* ↑ «Rasta Knast - official profile». Rasta-knast.de. [Consulta: 28 setembre 2020].
# Autopista Marina d'Alaska

L'Autopista Marina d'Alaska i coneguda en anglès com Alaska Marine Highway (AMH) o Alaska Marine Highway System és un ferri situat i operat per l'estat d'Alaska. El ferri té la seu a Ketchikan, Alaska. Aquest ferri forma part del National Scenic Byway.

## Servei

L'Alaska Marine Highway System opera al llarg de la costa sud-central de l'estat, la part oriental de les Illes Aleutianes, l'Inside Passage i la Colúmbia Britànica al Canadà Els ferries proveeixen a les comunitats del Sud-est d'Alaska que no tenen accés per carretera, i els vaixells poden transportar persones, mercaderies i vehicles. El ferri té una ruta de més de 5500 km i el seu destí més llunyà és Bellingham a l'estat de Washington als Estats Units Continentals mentre que a l'oest el destí més llunyà és Unalaska o Dutch Harbor. Amb un total de 32 terminals per tota Alaska, Columbia Britànica i Washington, forma part de la Xarxa Nacional d'Autopistes i rep fons federals. També és una manera de transport cap als Estats Units continentals sense haver de viatjar per carretera per Canadà.

## Mapa i Comunitats servides

El nus principal de la ruta d'Alaska Marine es troba a Juneau, tot i que les oficines administratives es troben a Ketchikan. Altres centres operatius més petits són Còrdova (Prince William Sound), Ketchikan (sud de Panhandle) i Kodiak (Alaska Sudcentral).
L'AMHS dona servei a les següents comunitats durant tot l'any: Akutan; Angoon; Bellingham; Badia de Chenega; Chignik; Badia freda; Cordova; Pas Fals; Gustavus; Haines; Homer; Hoonah; Juneau; Kake; Ketchikan; King Cove; Kodiak; Metlakatla; Ouzinkie; Petersburg; Port Lions; Príncep Rupert, Colúmbia Britànica; Sand Point; Seldovia; Sitka; Skagway; Tatitlek; Tenakee Springs; Unalaska / Dutch Harbor; Valdez; Whittier; Wrangell; i Yakutat.

## Referències

* ↑ "Contact Us Arxivat 2013-03-30 a Wayback Machine.."
* ↑ Ron Dalby. Guide to the Alaska Highway (en anglès). Menasha Ridge Press, 2011. ISBN 9780897329262 [Consulta: 16 juny 2015].

## Enllaços externs

* Official site
* Routes Arxivat 2016-06-27 a Wayback Machine.
* America's Byways - Alaska Marine Highway Arxivat 2006-03-26 a Wayback Machine.
* Sitnews.us: "The Grand Ships of the Alaska Marine Highway System".
# Aristònim

«Aristònim» té aquests significats:
* Aristònim, poeta còmic grec
* Aristònim d'Atenes fou un escriptor grec, contemporani d'Alexandre el Gran, esmentat per Ateneu.
* Aristònim d'Elis fou un tirà d'Elis.
# Auliscomys boliviensis

Auliscomys boliviensis és una espècie de mamífer rosegador de la família dels cricètids. Viu a altituds d'entre 3.450 i 4.770 msnm al sud del Perú, l'extrem nord-oriental de Xile i el centre-oest de Bolívia. Es tracta d'un animal diürn i de dieta variada. El seu hàbitat natural són les zones obertes. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Bernal, N. et al. Auliscomys boliviensis. UICN 2016. Llista Vermella d'espècies amenaçades de la UICN, edició 2016, consultada el 7 març 2017.
# Aulis Rytkönen

Aulis Rytkönen (Karttula, 5 de gener de 1929 - Hèlsinki, 16 d'abril de 2014) fou un futbolista finlandès de la dècada de 1950 i entrenador.
Fou 37 cops internacional amb la selecció finlandesa.
Pel que fa a clubs, destacà a KuPS Kuopio in 1945, Toulouse FC i HJK Helsinki.

## Referències

* ↑ Veikkausliiga | Aulis Rytkönen 80 vuotta Arxivat 12 June 2012$^{[Datemismatch]}$ a Wayback Machine.
* ↑ «Finland mourns pioneering striker Rytkönen». UEFA.com. [Consulta: 17 abril 2014].
* ↑ Finland - International Player Records
* ↑ Finland - Player of the Year Awards
* ↑ KuPS - Kuopion Palloseura Oy Arxivat 16 July 2011$^{[Datemismatch]}$ a Wayback Machine.
* ↑ Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.
* ↑ Alaja, Erkki. Monsieur magic, Aulis Rytkönen. Teos, Helsinki, 2009. ISBN 978-951-851-185-7.
# Auxon

Auxon pot significar:
* Un tipus de gran escala màquina autoreplicant.
* Auxon, Aube, una comuna a França.
* Auxon, Haute-Saône, una comuna a França.
«Auxon» té aquests significats:
# Astronidium fraternum

Astronidium fraternum és una espècie de planta fanerògama pertanyent a la família Melastomataceae. És endèmica de la Polinèsia Francesa en Moorea, Raiatea i Tahití.

## Referències

* Florence, J. 1998. Astronidium fraternum. 2006 IUCN Xarxa List of Threatened Species. Baixat el 20-08-07.
# Ayanda Denge

Ayanda Denge (Port Elizabeth, 1982 - Ciutat del Cap, 24 de març de 2019) va ser una dona trans sud-africana i supervivent del tràfic sexual. Va ser una defensora de les persones transgènere, supervivents del tràfic sexual i de l'abolició de la prostitució. Va ser la presidenta del grup de treball d'Educació i Incidència de Treballadores Sexuals (SWEAT). Denge va dir que "ser transgènere és [...] una triple dosi d'estigmatització i discriminació".

## Joventut

Ayanda Denge (Port Elizabeth, 1982 - Ciutat del Cap, 24 de març de 2019)Denge era xosa i va créixer a la ciutat de Port Elizabeth, al Cap Oriental.

## Activisme

Denge va començar a treballar a Johannesburg i més tard va viatjar a altres ciutats del sud d'Àfrica, incloent Harare, Durban, Ciutat del Cap, Port Elizabeth i les cascades Victòria. Va ser treballadora sexual durant més de 15 anys.
Denge va treballar durant dos anys com a coordinadora de divulgació del Moviment Sisonke de Treballadores Sexuals (Sisonke).
Denge va presidir del grup de treball d'educació i defensa dels treballadors sexuals (SWEAT). Va ser una defensora de les persones trans, de les treballadores sexuals i de la despenalització del treball sexual. En el seu paper amb SWEAT, Denge va formar 50 educadors i va treballar com a ponent motivacional sobre "la consciència del càncer, la consciència sobre la sida i els problemes de defensa dels drets humans relacionats amb el treball sexual".
Denge va parlar en la inauguració, l'agost de 2015 a Ciutat del Cap, de la Coalició Asijiki per a la despenalització del treball sexual. L'organització inclou treballadores sexuals, activistes i defensores i defensors dels drets humans, i el comitè directiu està format pel Sisonke, el Centre Legal de la Dona (WLC), el SWEAT i Justícia de Gènere Sonke.
Denge va ser entrevistada pel Daily Vox mentre assistia a la Conferència Internacional sobre la Sida de 2016 a Durban: "Ser transgènere no és una dosi doble, sinó una triple dosi d'estigmatització i discriminació".
Denge vivia a Ciutat del Cap, Sud-àfrica.

## Referències

* ↑ Gontsana, By Mary-Anne. «Housing activist killed in occupied Cape Town building». GroundUp News, 26-03-2019. [Consulta: 25 maig 2019].
* 1 2 3 4 «Transgendered sex workers face a triple threat of stigma - The Daily Vox». thedailyvox.co.za, 21-07-2016. Arxivat de l'original el 21 de novembre 2017. [Consulta: 11 novembre 2017].
* 1 2 3 4 «Ayanda Denge - SWEAT». sweat.org.za. Arxivat de l'original el 11 novembre 2017. [Consulta: 11 novembre 2017].
* ↑ «Coalition launched to decriminalise sex work». groundup.org.za. [Consulta: 11 novembre 2017].
# Ayaz

Ayaz és el nom dels següents personatges:
* Malik Ayaz Abu l-Nadjm, esclau gaznèvida, primer sobirà musulmà de Lahore
* Amir Ayaz, emir de Hamadan
* Malik Ayaz, almirall i home d'estat del Gujarat (segles XV-XVI)
* Aizaz Mutalibov, primer president de l'Azerbaidjan després de la segona independència (1991-1992)
# Atharratze-Sorholüze

Atharratze Sorholüze (en francès i oficialment Tardets-Sohorlus) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Barkoxe al nord, Aloze-Ziboze-Onizegaine i Iruri a l'oest, Montori al sud-est i Liginaga-Astüe al sud. Atharratze fou on va néixer el 1815 el clergue i escriptor en euskera Emmanuel Intxauspe.
La localitat és capçalera o chef-lieu del cantó d'Atharratze-Sorholüze que agrupa a les següents 16 comunes del departament:
* Alçay-Alçabéhéty-Sunharette
* Alos-Sibas-Abense
* Camou-Cihigue
* Etchebar
* Haux
* Lacarry-Arhan-Charritte-de-Haut
* Laguinge-Restoue
* Larrau
* Lichans-Sunhar
* Licq-Athérey
* Montory
* Ossas-Suhare
* Sainte-Engrâce
* Sauguis-Saint-Étienne
* Tardets-Sorholus
* Trois-Villes

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 413 | 329 | 451 | 491 | 505 | 526 | 503 | 592 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 002 | 1 050 | 1 089 | 1 004 | 1 036 | 1 049 | 989 | 1 024 | 1 102 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 080 | 1 102 | 1 191 | 1 186 | 1 046 | 1 047 | 1 047 | 1 075 | 1 087 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 107 | 915 | 818 | 787 | 704 | 656 | - | - | - |
| 2019 | - | - | - | - | - | - | - | - |
# Aphanius isfahanensis

Aphanius isfahanensis és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 3,1 cm de longitud total.

## Distribució geogràfica

Es troba a Àsia: Iran.

## Referències

* ↑ BioLib (anglès) i (txec)
* 1 2 «Aphanius isfahanensis» (en anglès). FishBase. Froese, Rainer; Pauly, Daniel (editors).
# Aphanius splendens

Aphanius splendens és una espècie de peix pertanyent a la família dels ciprinodòntids.

## Descripció

* Pot arribar a fer 5 cm de llargària màxima.

## Hàbitat

És un peix d'aigua dolça, bentopelàgic, no migratori i de clima temperat (16 °C-24 °C).

## Distribució geogràfica

Es troba a Àsia: el centre de Turquia.

## Observacions

És inofensiu per als humans i molt difícil de mantindre en un aquari.

## Referències

* ↑ Nardo, G. D., 1827. Prodromus observationum et disquisitionum Adriaticae ichthyologiae. Giorn. Fisica Chimica Storia Nat. Med. Arti, Pavia Dec. II, v. 10: 22-40.
* ↑ uBio (anglès)
* ↑ Catalogue of Life (anglès)
* 1 2 3 4 «Aphanius splendens» (en anglès). FishBase. Froese, Rainer; Pauly, Daniel (editors).
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Fricke, R., M. Bilecenoglu i H.M. Sari, 2007. Annotated checklist of fish and lamprey species (Gnathostoma and Petromyzontomorphi) of Turkey, including a Red List of threatened and declining species. Stuttgarter Beitr. Naturk. Sea A (706):1-172.
* ↑ Huber, J.H., 1996.

## Enllaços externs

* BioLib (anglès)
# Bahieae

Bahieae és una tribu de la subfamília de les asteròidies (Asteroideae). La tribu Bahieae es va crear quan es va subdividir l'antiga tribu Heliantheae, Cassini, 1819, com a conseqüència d'estudis moleculars. Les noves tribus varen rebre els noms de Bahieae, Chaenactideae, Coreopsideae, Helenieae i, finalment, Heliantheae (sensu stricto). Compta amb els gèneres següents:
* Achyropappus
* Amauriopsis
* Bahia
* Bartlettia
* Chaetymenia
* Chamaechaenactis
* Espejoa
* Florestina
* Hymenopappus
* Hymenothrix
* Hypericophyllum
* Loxothysanus
* Palafoxia
* Peucephyllum
* Platyschkuhria
* Psathyrotopsis
* Schkuhria
* Thymopsis

## Referències

* ↑ Klaus Kubitzki, Joachim W. Kadereit, Charles Jeffrey; The Families and Genera of Vascular Plants
* ↑ Taxonomia

## Enllaços externs

* Bahieae - Estudis (anglès)
# Bahr negus

Bahr negus fou un títol etíop de l'edat mitjana emprat a la província de Tigré.
Al segle xiv les terres que parlaven tigrinyà (Tigray-Mereb Melash) es dividien en dues províncies, que havien estat separades pels emperadors amhares recentment entronitzats i tenien com a divisòria el riu Mereb (que actualment constitueix la frontera entre la regió etiòpica de Tigre i Eritrea); el governador de la província del nord rebia el títol de Baher Neagsh o Bahr Negus (Governant de la Mar), mentre que al governador de la província del sud se li donava el títol de Tigray Mekonen (Senyor del Tigray). El jesuïta portuguès Emanuel Baradas en la seva obra "Do reino de Tigr" escrit el 1633-1634, diu que el "reino de Tigr" s'estenia d'Hamasien a Enderta, i des de les fronteres de Dankel (Dankàlia) fins al Tekeze. Assenyalava que Tigray s'estenia fins al vessant de Semien encara que el poder polític del Tigray Mekonen ("Governador de Tigray") no s'estenia més enllà del Tekeze. També manifestava que Tigray-Mereb Melash es dividia en vint-i-quatre unitats polítiques més petites (principats), dotze de les quals estaven situades cap al sud del Mereb i eren governades pel Tigray Mekonen basat a Enderta. Els altres dotze estaven situats cap al nord del Mereb sota l'autoritat del Baher Negash, basat al districte de Serae.
Durant l'edat mitjana la posició del Tigray Mekonen ("Governador de Tigray") es va consolidar com a governant de l'àrea. Altres districtes que governava incloïen Akkele Guzay (ara part d'Eritrea), i el regne del Bahr negus, que comprenia molt del que és ara Eritrea i el districte de Shire (i la ciutat) a Tigray occidental. Després de la pèrdua de poder del Bahr negus en les seqüeles de les rebel·lions de Bahr Negus Yeshaq, el títol de Tigray Mekonen va ampliar poder en relació amb el Bahr negus i de vegades incloïa el govern sobre parts del que ara és Eritrea, especialment al segle xix. En l'inestable període del Zemene Mesafint ("Era dels Prínceps" o dels "jutges"), el títol de Bahr negus va perdre significat i va passar un càrrec buit de contingut efectiu; el senyor que al seu torn va passar a dominar la regió, utilitzava (i va rebre de l'emperador) el títol o de Ras o de Dejazmach, havent estat el primer Ras Mikael Sehul.

## Referències

* Richard Pankhurst, An Introduction to the Economic History of Ethiopia (Londres: Lalibela House, 1962)
# Bahr al-Zandj

Bahr al-Zandj fou el nom donat pels musulmans a la part occidental de l'oceà Índic entre el golf d'Aden i Madagascar. El nom s'ha conservat en l'illa de Zanzíbar.
El nom derivava del de la costa que els àrabs anomenaven Bilad al-Zandj (País dels Zandjs, és a dir país dels Negres). El nom Zandj ja fou esmentat per Claudi Ptolemeu i altres, i derivaria del persa zang (negre).

## Referències

* Becker, C.H.; Dunlop, D.M.. "Baḥr al-Zand̲j̲." Encyclopaedia of Islam, Second Edition. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. Referència. 8 de maig del 2016 <http://referenceworks.brillonline.com/entries/encyclopaedia-of-islam-2/bahr-al-zandj-SIM_1066>